Čarna Haņča
Čarna Haņča jeb Melnā Haņča (poļu: Czarna Hańcza, baltkrievu: Чорная Га́нча, lietuviešu: Juodoji Ančia) ir 145 kilometrus gara Nemunas kreisā krasta pieteka Polijā, Lietuvā un Baltkrievijā. Izteka no Haņčas ezera. 108,5 metrus dziļais Haņčas ezers ir dziļākais ezers Polijā. Tek dienvidaustrumu virzienā. Caurtek Vigru ezeram. Lejtecē veido Lietuvas — Baltkrievijas valsts robežu. Lielākā pieteka — Mariha (arī Seina). Lielākā apdzīvotā vieta upes krastos — Suvalki.